18 358 



(Danas vare fra 27° NBr. og 19°30VL.), og hvoraf enkelte Dele vare blevne opbevarede. 

 De ere alle Hunner (Dana kjender heller ikke Hannen) og have kun en Længde af 4 — 

 5 mm . Børsterne i Spidsen af første Følerpar ere korte; andet Par har den sædvanlige 

 smækkre Form. »Palperne« ved Grunden af første Kjæbefodpar ere smækkre og udelte; 

 andet Kjæbefodpar er temmelig spinkelt, Gaffelens Grene lange, smækkre og udelte. Første 

 Fodpar har, som Dana allerede bemærker, slet ingen Fjerbørster; derimod har det 

 tre Krogbørster, aftagende i Længde fra den øverste til den underste, og en noget længere 

 og mere lige Børste. Den ved Basis af tredie Fodpar anbragte stærke Pig er krum. Fjerde 

 Fodpars Endegren er kun toleddet, men dog udstyret med fem glatte Krogbørster, af hvilke den 

 yderste ikke er meget længere end de andre; den Kropring, til hvilken det er fæstet, er 

 lille, men tydelig. Kjønsringen er af Middelstørrelse, elliptisk, bagtil dybt indskaaren eller 

 forlænget i to Lapper, mellem hvilke Halen udspringer, fortil afsmalnende. Børstegrupper 

 have vi forgjæves søgt, uagtet Dana afbilder et saadant i Spidsen af hver af Kjønsringens 

 Lapper. Halen er lang — omtrent saa lang som Kjønsringen — meer eller mindre 

 tydeligt toleddet, saaledes at Artikulationen falder omtrent i Midten, bredere bagtil end ved 

 sit Udspring. Halebladene — mellem hvilke Anus ikke forlænger sig ud — bære hver 

 3 Fjerbørster foruden nogle mindre Børster. Nogle Individer have korte Æggetraade, 

 omtrent af Halens Længde, andre have dem omtrent af den dobbelte Længde; Dana af- 

 bilder dem endnu længere. Æggene ere meget tykke og derfor forholdsvis faa. 



De Afvigelser, som man vil kunne paavise mellem Danas Fremstilling af denne 

 Art og vor, forekomme os at være altfor ubetydelige til at kunne vække Tvivl om Identiteten 

 af vore og hans Former. Navnet er mindre heldigt, da det kan give Anledning til Forvexling 

 med O. F. Mullers Caligus productus, uagtet denne nu er en Dinematura, men vi have 

 dog ikke villet ændre det, da dette sandsynligvis vilde avle endnu større Forvirring. 



4. Caligus isonyx Stp. & Ltk. ($). 



(Tab. III, fig. 5.) 



Der foreligger desværre kun eet Exemplar af denne Art; det er 4 Va" 11 " langt, og uden 

 Tvivl en Hun, uagtet det mangler Æggetraade; det er taget af en Sphyræna barracuda 

 fra Vestindien. 



Panderanden danner ikke, som hos de fleste andre Arter, en jevn Bue med et 

 lille Udsnit i Midten, men en indadgaaende stump Vinkel mellem »lunulæ«. Kjønsringen er 

 temmelig stor, næsten omvendt hjerteformig eller flaskeformig, bredere bagtil, hvor den har en 

 næsten lige (kun yderst svagt indbuet) Bagrand og afrundede Hjørner, og afsmalner derefter med 

 regelmæssig buede Omrids, indtil den naaer den frie Bagkropsring. Halen er temmelig lang og 

 uleddet. Første Følerpars Endeled er smækkert, andet Par udstyret med Bikrog; Palperne synes 

 at have en lille Torn eller Spids paa deres indre Side ved Grunden; andet Kjæbefodpar er 



